open-index/open-wikipedia-markdown huggingface dataset:
Eiliv Jonsson

**Eiliv Jonsson** (død 1512 eller 1513) var biskop av Stavanger og medlem av riksrådet fra ca 1481 til sin død. 

## Familie
Det er ulike oppfatninger av Eilf Jonsons familie, og det er ikke ført bevis for oppfatningene.  
* Andreas Faye skrev at biskop Eilif Jonson var sønn til Jon Amundson på Evje og Margrete Torgautsdatter. 
* Oluf Kolsrud skrev at Eilif Jonson var søstersønn til Alf Torgardson, som var biskop i Stavanger. 
* Tore Vigerust skrev at biskop Eilif Jonson var sønn til Jon Eilifson på Evje (nevnt 1436-1471) og Margrete Torgautsdatter av ”Fåle”-slekten (nevnt i 1478). Farfaren var Eiliv Torgautson på Evje (nevnt 1388-1422) og Gunhild Sigurdsdatter (Bolt). Oldefaren var Torgaut Jonson (nevnt 1350-1373) og tippoldefaren Jon Smør (nevnt 1320-1350).

Omkring 1508 ble det i Oslo satt opp et testament. Det er sterkt ødelagt. Utgiverne av Diplomatarium Norvegicum mente likevel at det kunne være testamentet til Eilif Jonson. Ludvig Daae og Anton Brøgger avviste imidlertid at det kunne være rett. Ingen av de personene en skulle forvente å finne i testamentet stemmer med det vi ellers vet om slekten til Eilif Jonson.

## Geografisk plassering
Vi vet ikke hvor Eilif ble født, men trolig er han fra Evje i Rygge, eller ikke langt derfra. 15.juli 1512 i Stavanger ga biskop Eilif (Jonson) Jon Eilifson og hans hustru Sigrid Endridsdatter og deres ekte barn sitt arvegods. Det var hele Evje og Evje gods i Rygge, med unntak av Rodestad i Råde. Trolig er det noe han har arvet. Det trenger likevel ikke bety at han noengang har bodd der.

## Fram til Eilif ble biskop
25.mai 1458 ble ”Elavus Johannis” innrullert ved Universitetet i Rostock. Det var trolig Eilif Jonson. Det har vært gjettet på han da var omkring 18-25 år gammel, som kan gi et fødselsår mellom 1433 og 1440. 

I 1475 er Eilif Jonson omtalt som mester Eilif. Han hadde da tatt magistergraden, ikke usannsynlig i Rostock.

I perioden 1471 til 1480 eller 1481 var Eilif Jonson kannik på Hamar. Han var også sokneprest i Hov på Toten i 1470-årene.

## Biskop og riksråd
Vi vet ikke når Eilif Jonson ble utnevnt til biskop. Samtidig som han ble biskop ble han automatisk medlem av riksrådet. 27.oktober 1478 i Stavanger skrev biskop Alf Torgardson sitt testamente. Det er siste gang han omtales. Vi møter Eilif Jonson som riksråd første gang i 1481, som også er et tegn på at han da var biskop. Han omtales som biskop første gang i 1483. Han har blitt biskop tidligst i 1478 og senest i 1481.

9.mai 1513 i Vatikanet utnevnte pave Leo X, Hoskuld Hoskuldsson til ny biskop av Stavanger. Eilif Jonson må en da tro er død mellom 15.juli 1512 og 9.mai 1513.

## Sønnen Jon Eilifson
Han hadde en uekte sønn, Jon Eilivsson, som senere ble henrettet av høvedsmannen på Bergenhus.

## Referanser
Prinsessen på erten

:*For den sovjetiske filmen fra 1977, se [[Prinsessen på erten (film fra 1977)]]
*'Prinsessen på erten''' er et eventyr av den danske forfatteren H.C. Andersen skrevet i 1835. Eventyret handler om en prins som så gjerne vil ha en prinsesse, men han vil forsikre seg om at der er en ordentlig prinsesse. Etter å ha lett lenge finner ikke prinsen en ordentlig prinsesse. Men en uværsdag dukker det opp en prinsesse på slottet. Den gamle dronningen bestemmer seg for å sette denne prinsessen på en prøve og på soveværelset legger hun en ert på bunnen av sengen. Så tar hun tyve madrasser og legger dem over erten og så enda tyve edderduns dyner ovenpå madrassene. Den neste morgenen spør de henne hvordan hun har sovet. Da prinsessen sier at hun har sovet skrekkelig dårlig og at hun nesten ikke lukket et øye i løpet av hele natten skjønner de at hun er en ordentlig prinsesse og prinsen tar henne til kone. 

## Eksterne lenker
* 
*Originaltekst
Island Girl

«**Island Girl**» er en sang av den britiske sangeren Elton John, utgitt som den første single fra hans tiende album *[[Rock of the Westies]]* (1975).

Sangen nådde førsteplass på Billboard Hot 100 og nummer fjorten på UK Singles Chart. Den ble sertifisert gull den 12. april 1975 og platina den 13. september 1995 av Recording Industry Association of America.

B-siden av singlen «Sugar on the Floor» ble skrevet av Kiki Dee, som ville gå på duett med Elton ved en rekke anledninger, spesielt med singlen «Don't Go Breaking My Heart» fra 1976.

## Sporliste
#«Island Girl» – 3:42
#«Sugar on the Floor» – 4:31

## Eksterne lenker
* ''Rock of the Westies'' på Allmusic
Natt på Manhattan

***Natt på Manhattan*** (originaltittel: *After Hours*) er en amerikansk svart komedie fra 1985 skrevet av Joseph Minion og regissert av Martin Scorsese. Paul Hackett (Griffin Dunne), en newyorker, opplever en rekke eventyr og farer i det han prøver å finne sin vei hjem fra SoHo. I rollene finner vi Griffin Dunne, Rosanna Arquette, Teri Garr, John Heard, Linda Fiorentino, Tommy Chong, Cheech Marin, Dick Miller og Bronson Pinchot.

## Handling
Paul Hackett møter Marcy Franklin ved en lokal kafé i New York City. Marcy forteller at hun bor sammen med en billedhugger som heter Kiki Bridges. Senere på kvelden, etter å ha ringt nummeret under påskudd av å kjøpe noe fra Kiki, tar Paul en drosje til leiligheten. I leiligheten møter han Kiki, som arbeider på en skulptur av en skrikende mann. Men i løpet av besøket kommer han over flere bevis som antyder at Marcy er vansiret av brannskader. Som et resultat av dette, og merkelige oppførselen fra Marcy, går Paul brått ut av leiligheten.

Paul går deretter til en bar hvor Julie, en servitør, umiddelbart blir forelsket i ham. Paul får vite at det har vært en rekke innbrudd i nabolaget. Bartenderen, Tom Schorr, tilbyr å gi Paul penger for billett til t-banen, men han klarer ikke å åpne kassaapparatet. Etterpå oppdager Paul to innbruddstyver, Neil og Pepe, med Kikis skulptur. Han konfronterer dem, de flykter og slipper skulpturen i prosessen. Når Paul returnerer skulpturen, oppfordrer Kiki ham til å be Marcy om unnskyldning. Når han forsøker å gjøre dette, oppdager han imidlertid at Marcy har begått selvmord.

## Skuespillere
* Griffin Dunne som Paul Hackett
* Rosanna Arquette som Marcy Franklin
* Verna Bloom som June
* Tommy Chong som Pepe
* Linda Fiorentino som Kiki Bridges
* Teri Garr som Julie
* John Heard som Bartender Tom Schorr
* Cheech Marin som Neil
* Catherine O'Hara som Gail
* Dick Miller som servitør Pete.
* Will Patton som Horst.
* Bronson Pinchot som Lloyd

## Eksterne lenker
*
Tidfall

**Tidfall** er et black metal-band fra Løten i Norge.

Tidfall startet opp under navnet Pagan Divinity i -92. Medlemmer den gang var:
* Amund Holmen (Section down); Vokal
* Torger Granli aka Abraxas; Gitar
* Kenneth Skårholen (Criterion): Trommer
* Lars Erik Flagstad aka  Rogon D Blodgraat (Section down); Gitar

Navnet Tidfall ble til etter at Sorg og Aftaneldr ble medlemmer i 1995. Tidfall fikk et herlig lydbilde sammen med synth og produserte fort mange gode låter som ble utgitt på en demokasset, med navn Demo-97. Låtene på demoen *Ravnsort Trone, De Døde Rider, Toner Av Svart* og *Mine Øyne Lukkes (Skyggenes Evige Kamp)* Denne demoen ble utgitt i få eksemplarer.

## Diskografi
*Demo-97
**Black Psychotic Darkness* (Demo 1998) 
**[[Circular Supremacy]]* (studioalbum 2000)
**[[Instinct Gate]]* (studioalbum 2002)
**[[Nucleus]]* (studioalbum 2003)

## Kilder
* Encyclopaedia Metallum

## Eksterne lenker
*
Asunción (distrikt i Chachapoyas)

**Asunción** er et distrikt i provinsen Chachapoyas i regionen Amazonas i Peru. Distriktet grenser til provinsen Bongará i nord, til distriktet Quinjalca i øst, til distriktet Olleros i sør og til distriktet Chiliquín i vest. Distriktets nasjonale statistikkode er 010102 og hovedstaden er Asunción.

Distriktet ble opprettet den 3. november 1933.

## Referanser


## Eksterne lenker
* Censos Nacionales: XI de Población y VI de Vivienda 2007.
Staatliche Hochschule für Musik und Darstellende Kunst Stuttgart

**Staatliche Hochschule für Musik und Darstellende Kunst Stuttgart** er en høgskole for musikere og utøvende kunstnere i Stuttgart, (Baden-Württemberg), Tyskland. Høyskolen ble grunnlagt i 1857 som kongeriket Württembergs konservatorium. 

## Kjente lærere og studenter
* Árpád Doppler (1857 &ndash; 1927)
* Matthias Manasi (1969 – )
*Antje Töpfer (1978 – ); uteksaminert i 2003

Universitetsbiblioteket omfattet i 2007 18000 bøker, 8000 noter og 9000 opptak.

## Referanser


## Eksterne lenker
*
Psycho III

***Psycho III*** er en grøsser fra 1986. Det er den andre oppfølgeren til Alfred Hitchcocks *[[Psycho]]*. I hovedrollene spiller Anthony Perkins (som også regisserte filmen), Diana Scarwid, Jeff Fahey og Roberta Maxwell. Manuset er skrevet av Charles Edward Pogue. Den opprinnelige elektroniske musikken er komponert og fremført av Carter Burwell i et av hans tidligste prosjekter.

Filmen var en økonomisk fiasko, og den laveste innbringende filmen i ''Psycho''-franchisen. Den ble etterfulgt av TV-filmen *[[Psycho IV: The Beginning]]* fra 1990.

## Sammendrag
I 1982 arbeider Norman Bates ved Bates Motel, og bor sammen med det bevarte liket av Emma Spool, en servitør som tidligere fortalte at hun var hans virkelige mor. Politiet og Normans tidligere sjef, Ralph Statler, er bekymret fordi fru Spool har vært savnet i over en måned. Duane Duke, en ondskapsfull musiker som er desperat etter penger, blir tilbudt jobben som assisterende motell-sjef for å erstatte den avdøde Warren Toomey som hadde fått sparken av Norman. Tracy Venable, en journalist fra Los Angeles, arbeider med en artikkel om seriemordere som har blitt løslatt. Hun tror at Norman kommer til å drepe igjen. Når han dukker opp ved en cafe hvor Tracy sitter, begynner de å snakke med. Men Norman blir distrahert når Maureen Coyle, en ung, mentalt ustabil tidligere nonne, dukker opp. Han blir forskrekket fordi hun ligner ett av hans tidligere offer, Marion Crane. Når han legger merke til initialene "M.C." på kofferten hennes får Norman panikk og forlater cafeen. Men senere innleder de et romantisk forhold. Dagen etter ankommer mange turister motellet, og de planlegger å se en fotballkamp den kvelden. I mellomtiden leter Tracy gjennom fru Spools leilighet. Hun oppdager telefonnummeret til Bates Motel skrevet på et magasin gjentatte ganger.

Patsy Boyle, en av motell-gjestene, blir myrdet. Norman begraver henne utenfor kontoret hans. Neste morgen begynner Sheriff Hunt å undersøke Patsy sin forsvinning. Norman oppdager at liket etter Spool har forsvunnet. Duane Duke krever en stor sum penger fra Norman, ellers kommer han til å varsle politiet om Norman. Han slår Duane til han mister bevisstheten, og kjører til en sump med Duane og Patsy sine kropper. Duane gjenvinner bevisstheten og angriper Norman. Han kjører inn i en sump. Norman slipper unna, men Duane drukner. Maureen er overbevist om at Norman er hennes virkelig store kjærlighet, og hun vender tilbake til motellet. Men hun faller ned en trapp og dør. Tracy oppdager Maureen død, og ser deretter Norman kledd opp som moren hans og han bærer en kniv.

## Rolleinnehavere
* Anthony Perkins som Norman Bates
* Diana Scarwid som Maureen Coyle
* Jeff Fahey som Duane Duke
* Roberta Maxwell som Tracy Venable
* Hugh Gillin som sheriff John Hunt
* Robert Alan Browne som Ralph Statler
* Lee Garlington som Myrna
* Donovan Scott som Kyle
* Karen Hensel som søster Catherine
* Jack Murdock som Lou
* Janet Leigh som Marion Crane (tilbakeblikk)
* Claudia Bryar som fru Emma Spool (tilbakeblikk)

## Referanser


## Eksterne lenker
*
Asunción (Chachapoyas)

**Asunción** er en by i provinsen Chachapoyas i Amazonas i det nordvestlige Peru, og er hovedstaden for  distriktet Asunción. Byen ligger om lag 2&nbsp;820 moh. og har 162 innbyggere (2012). 

## Referanser
Bloglovin

**Bloglovin**' er en internasjonal nettside som gjør det lett å følge favorittbloggene sine ved at man får påminnelse hver gang det kommer en ny oppdatering. Pr. april 2012 har den mest populære bloggeren på Bloglovin' over 150.000 følgere. For bloggere er dette også en veldig populær måte å markedsføre seg på ved å nå ut til nye lesere

## Eksterne lenker
*
Strålesporing

**Strålesporing** (engelsk: **ray tracing**) er en algoritme for å beregne synligheten av tredimensjonale objekter fra et bestemt punkt i rommet.

Teknikken kan produsere realistiske bilder, vanligvis bedre enn typiske metoder for rendering, men koster mer tid. Derfor er strålesporing best for programmvare hvor ting kan rendre sakte. Men teknikken kan også brukes blant annet i rendringrer i sanntid, som demoer, hvor det brukes for å gi bedre visuelle effekter. Strålesporing kan simulere mange optiske effekter, som refleksjon og refraksjon.

## Referanser


## Eksterne lenker
* Ray Tracing (HyperGraph)
* Ray Tracing: Graphics for the Masses
Strephonota

***Strephonota*** er en artsrik slekt av glansvinger som tilhører underfamilien stjertvinger (Theclinae).

## Utseende
Middelsstore stjertvinger med to stjerter på bakvingen, den forreste ganske kort, den bakerste lengre. Oversiden er skinnende blå med brunlige ytterkanter. Hannen er skarpere i fargene og har gjerne en oval, oransje og mørkbrun flekk i forvingen. Undersiden er lysgrå med en hvit stripe langs ytterkanten og en eller to oransje flekker ved bakvingens bakhjørne.

## Utbredelse
Disse artene lever i Mellom- og Sør-Amerika, fra Mexico i nord til Rio Grande do Sul og Argentina i sør.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Eumaeini Doubleday, 1847
******* **''Tmolus''-gruppen** – Neotropisk
******** slekten *Strephonota* Johnson, Austin, Le Crom & Salazar, 1997
********* *[[Strephonota acameda]]* (Hewitson, 1867)
********* *[[Strephonota adela]]* (Staudinger, 1888)
********* *[[Strephonota agrippa]]* (Fabricius, 1793)
********* *[[Strephonota ambrax]]* (Westwood, 1852)
********* *[[Strephonota azurinus]]* (Butler & Druce, 1872)
********* *[[Strephonota bicolorata]]* Faynel, 2003
********* *[[Strephonota carteia]]* (Hewitson, 1870)
********* *[[Strephonota cyllarissus]]* (Herbst, 1800)
********* *[[Strephonota eliba]]* (Hewitson, 1867)
********* *[[Strephonota ericeta]]* (Hewitson, 1867)
********* *[[Strephonota falsistrephon]]* Faynel & Brévignon, 2003
********* *[[Strephonota foyi]]* (Schaus, 1902)
********* *[[Strephonota jactator]]* (Druce, 1907)
********* *[[Strephonota malvania]]* (Hewitson, 1867)
********* *[[Strephonota parvipuncta]]* (Lathy, 1926)
********* *[[Strephonota perota]]* (Hewitson, 1867)
********* *[[Strephonota porphyritis]]* (Druce, 1907)
********* *[[Strephonota pulchritudo]]* (Druce, 1907)
********* *[[Strephonota purpurantes]]* (Druce, 1907)
********* *[[Strephonota sphinx]]* (Fabricius, 1775)
********* *[[Strephonota strephon]]* (Fabricius, 1775)
********* *[[Strephonota syedra]]* (Hewitson, 1867)
********* *[[Strephonota tephraeus]]* (Geyer, 1837)
********* *[[Strephonota tyriam]]* (Druce, 1907)
********* *Strephonota* spp. – ca. 20 ubeskrevne arter

## Litteratur
* Butterflies of America – *Strephonota tephraeus* http://butterfliesofamerica.com/strephonota_tephraeus.htm 

## Eksterne lenker
* 
* Brower, Andrew V. Z. 2007. [''Strephonota'' i The Tree of Life Web Project, http://tolweb.org/ http://tolweb.org 
* www.funet.fi – ''Strephonota''
Harald Gullichsen

**Harald Gullichsen** er navnet til flere personer:

*Harald Gullichsen (1920–2012), førsteamanuensis ved daværende Romansk institutt, Universitetet i Oslo
*Harald Gullichsen (organist), organist i Skien kirke og komponist
Jonathan Williams (hornist)

**Jonathan Williams** (født 1957) er en britisk hornist, som nå bor i Fossa, nær L'Aquila i Italia. Han lever som frilansmusiker, men er også involvert i orkesteret Orchestra Città Aperta, som han var med på å grunnlegge.

Williams ble født i England og studerte hos Sydney Coulston ved Royal Northern College of Music i Manchester. I 1982 ble han med i Chamber Orchestra of Europe som solohornist. Sammen med Gaudier-ensemblet har han spilt inn mange av de mest sentrale kammermusikkverk som inkluderer horn. Han har også vært alternerende solohornist i BBC Symphony Orchestra. I 1986 spilte han inn Mozarts 4 hornkonserter, akkompagnert av Chamber Orchestra of Europe. For tiden er Williams også aktiv i Norge, hvor han er kunstnerisk leder for MiN-ensemblet.

## Utgivelser
* *Wolfgang A. Mozart – The Four Horn Concerti*, ASV digital COE805 (1986)

## Referanser
Werewere Liking

**Werewere-Liking Gnepo**  (født 1. mai 1950) er en kamerunesisk forfatter, dramatiker og skuespiller som siden 1978 har bodd og virket i Abidjan i Elfenbenskysten. Hun etablerte teatertruppen «Ki-Yi M'bock» i 1980, og i 1985 etablerte hun også «Ki-Yi M'bock-landsbyen» (Village Ki-Yi M'bock) for kunstnerisk utdannelse for unge.

I teaterproduksjonene hennes inngår musikk og ritualer, og ofte også marionetter. Dette er i tråd med Werewere-Liking Gnepos panafrikanske, estetiske, lyriske språk og nyoppfinnelser av ritualer, og hennes bruk av avant-garde teknikker.

Som romanforfatter har hun blant annet utgitt den såkalte sangromanen *Elle sera de jaspe et de corail* (oversatt: «Hun kommer til å være laget av jaspis og korall»), der fortellerstemmen innehas av en *misovire* (en post-kjønn-skapning) som skriver en dagbok med ni temaer.

Hun fikk en Prince Claus Award i 2000 for sin enestående og suksessfulle innsats for kultur og samfunn, og Noma-prisen i 2005 for boken *La mémoire amputée*.

Etter invitasjon fra den internasjonale figurteaterorganisasjonen UNIMA skrev hun en prolog, i form av et prosadikt, i anledning feiringen av Verdens figurteaterdag 2018. Verdens figurteaterdag ble første gang feiret i 2003, og UNIMA inviterer hvert år en internasjonalt anerkjent person til å forfatte organisasjonens hovedbudskap for den forestående markeringen av dagen.

## Skrifter
Hennes mange bøker og skuespill omfatter:
* *La mémoire amputée*, Nouvelles Editions Ivoiriennes (2004), ISBN 2844872360
* *Elle sera de jaspe et de corail*, Editions L'Harmattan (1983), ISBN 2858023298 – trans. Marjolijn De Jager, 
* *It shall be of jasper and coral; and Love-across-a-hundred-lives* (to romaner),  University Press of Virginia (2000), ISBN 0813919428
* *La puissance de Um* (1979)
* *Une nouvelle terre* (1980) – oversatt av Jeanne Dingome 
* *African Ritual Theatre: The Power of Um and a New Earth*, International Scholars Pubs. (1997), ISBN 1573090662
 
## Litteratur
* Simon Gikandi, *Encyclopedia of African Literature*, Routledge (2002), ISBN 0415230195 – side;288–9
* Katheryn Wright, *Extending generic boundaries: Werewere Liking's L'amour-cent-vies*, i *Research in African Literatures*, juni 2002 http://www.findarticles.com/p/articles/mi_hb265/is_200206/ai_n5663530 5. mars 2007
* Don Rubin, *World Encyclopedia of Contemporary Theatre: Africa*, Routledge (2000), ISBN 0415227461
* Nicki Hitchcott, *Women Writers in Francophone Africa*, Berg Publishers (2000), ISBN 1859733468 - fokuserer Mariama Bâ, Aminata Sow Fall, Werewere Liking og Calixthe Beyala: se detaljer på https://web.archive.org/web/20070927062232/http://www.bergpublishers.com/us/book_page.asp?BKTitle=Women%20Writers%20in%20Francophone%20Africa  
* Peter Hawkins, *Werewere Liking at the Villa Ki-Yi*, i *African Affairs*, Vol.90, No.359 (Apr. 1991), side 207–222 -  http://links.jstor.org/sici?sici=0001-9909(199104)90%3A359%3C207%3AWLATVK%3E2.0.CO%3B2-R 1. mars 2007

## Referanser


## Eksterne lenker
* 
* Werewere Liking Gnepo, University of Western Australia
* ''Werewere Liking and Aesthetics of Necessity'', Postcolonial Web
* Contemporary African Database
Hedevig Lund

**Hedevig Lund** (**Hedevig Thorine Christine Erichsen Lund**) (1824–1888) var en norsk maler. Hun var datter av eieren til Semb gård i Borre i Vestfold; statsråd og marineminister Ole Wilhelm Erichsen og Abel Marie f. Isaachsen.

Hun var i perioden 1844–1856 elev av Johan Gustav Køhler i Stockholm, og av Adolph Tidemand og Carl Sohn i Düsseldorf i 1846–1847. Som Aasta Hansteen og Christiane Schreiber var hun blant de første kvinnelige studenter ved kunstakademiet i Düsseldorf.

Lund er særlig kjent for sine portretter og har utført flere bestillingsverk til Eidsvollbygningens galleri over medlemmer av Riksforsamlingen. Hun malte også landskaper, som for eksempel «Landskapsstudie Borrevannet» som tilhører Nasjonalgalleriet.

Hun giftet seg med offiseren, forfatteren og maleren Bernt Lund i 1847. Sammen malte de altertavlen «Jesus i Getsemane» som i dag er i Stokken kirke.

## Referanser

## Eksterne lenker
*
Bernt Lund

**Bernt Lund** (født  14. juli 1812 i Våler i Solør, død 30. oktober 1885 i Christiania) var en norsk offiser, veiingeniør, kunstmaler og forfatter. I ettertid er han særlig kjent som forfatter av diktet om Trysil-Knut. Han er også representert i Christian Tønsbergs verk Norge fremstillet i Tegninger.

Bernt Lund var gift med Hedevig Lund.

## Referanser


## Eksterne lenker
*
Erik Tveten

**Erik Tveten** (født 5. august 1972 i Oslo) er en norsk tidligere ishockey-spiller. Han kom fra Furuset Ishockey til  Vålerenga Ishockey, der han spilte mer enn 400 kamper og vant med dem seks Norgesmesterskap i årene mellom 1993 og 2001. Han har også spilt for det norske landslaget og deltok i VM i 1995 og 1997. Tveten er nå bosatt i Gjøvik, der han var aktiv for Gjøvik Hockey fra sesongen 2001/2002 til og med sesongen 2006/2007. Etter at han la opp har han bidratt på trenersiden. 

Tveten var, ifølge siden eurohockey.net 184 cm høy, og hadde en matchvekt på 86 kg. Han spilte hovedsakelig høyre ving, og var kjent som links-skytter.

## Referanser
Polaråret 1928

## Ekspedisjoner

### Arktis
*Carl Ben Eielson og Hubert Wilkins krysser Polhavet i fly.
*Umberto Nobile når Nordpolen med luftskipet «Italia», men havarerer på tilbaketuren.

### Antarktis
*1927–30: Discovery Investigations utfører oseanografiske undersøkelser mellom Falklandsøyene, Sør-Georgia og Sør-Shetlandsøyene med RRS «William Scoresby».
*Den første Norvegia-ekspedisjonen 1927–28 til Sør-Georgia og Bouvetøya.
*Den andre Norvegia-ekspedisjonen 1928–29 til Peter I Øy og Bouvetøya.
*1928–29: Wilkins–Hearst-ekspedisjonen til Antarktis, mislykket forsøk på å fly fra Antarktishalvøya til Rosshavet.
*1928–30: Richard E. Byrds første Antarktis-ekspedisjon.
*I den antarktiske hvalfangstsesongen 1927–28 opererer seks landstasjoner, 17 hvalkokerier og 84 hvalbåter. Fangsten var 13&nbsp;775 hval.
*I den antarktiske hvalfangstsesongen 1928–29 opererer seks landstasjoner, 27 hvalkokerier og 111 hvalbåter. Fangsten var 20&nbsp;341 hval.

## Begivenheter og etableringer
*23. januar: Bouvetøya trekkes inn under norsk statshøyhet ved kongelig resulosjon.
*23. januar: Hvalbåten «Scapa» forliser ved  Laurie Island; 13 av besetningen på 15 omkommer.
* 1. mars: Norges Svalbard- og Ishavsundersøkelser (NSIU), forløperen til Norsk Polarinstitutt, etableres etter inititativ av Adolf Hoel.

## Oppdagelser og vitenskapelige resultater
*

## Fødsler
*

## Dødsfall
*13. januar – Johan Peter Koch, dansk offiser, topograf og polarforsker.
*25. april – Floyd Bennett, amerikansk pilot og polfarer.
*2. juni – Otto Nordenskjöld, svensk geolog og polarforsker.
*6. juni – Sverre Hassel, norsk polfarer.
*18. juni – Roald Amundsen, norsk polfarer.
*18. juni – Leif Ragnar Dietrichson, norsk marineflyger og polfarer.
*Juni – Finn Malmgren, svensk meteorolog og polarforsker.

## Referanser


## Litteratur
*
*
Amarillo

**Amarillo** er fylkessete i Potter County i Texas og delstatens 14. største by etter innbyggertall. Den ligger i den nordvestlige delen i staten, i det såkalte Texas Panhandle. Deler av byen ligger i Randall County. I 2010 hadde byen 190&nbsp;695 innbyggere.

Byen ble grunnlagt i 1887. Amarillo er blant annet kjent for sin kvegavl og kjøttdindustri, og heliumfremstilling.

Den berømte veien Route 66 går gjennom byen. I utkanten av Amarillo ligger Cadillac Ranch.

## Referanser


## Eksterne lenker
* 
*  Innbyggertall 2010 - 2019 – United States Census Bureau
Hareid Group

**Hareid Group** har en lang historie som leverandør av elektriske produkter og tjenester. I dag  har Hareid Group rundt 690 ansatte i Norge, Polen, Danmark og på Grønland. 

Hareid Group tilbyr et bredt spekter av elektriske tjenester og produkter for maritim industri, bolig & næringsbygg, samt forbrukerelektronikk.l.(2020).

Hareid Elektriske AS  er morselskapet i Hareid Group og ble etablert i 1950 av Steinar Teigene.

Selskapene i Hareid Group er samlet under eierselskapene Bjåstadbakken AS, Jasimo AS og 20&nbsp;% som er eid av de ansatte.

## Datterselskaper til Hareid Elektriske AS
* HG Teknikk AS
* HG Marine Electronics AS
* HG Elektro AS
* HG Handel AS
* HG Support AS
*HG International AS
* HM Elektro AS ( 51%)
* HG Solutions Sp.z o.o. (Polen - 60%)
* HG Electric AS (Danmark)
* Polar EL (Grønland 51%)

Konsernsjef er Olav Haug Vikebakk. Hovedkontoret er på Hareid, Norge.

## Referanser


## Eksterne lenker
*
Another You

***Another You*** er en amerikansk komedie fra 1991. Det var den siste filmen hvor både Richard Pryor og Gene Wilder deltok. Rollelisten omfatter også Mercedes Ruehl og Vanessa L. Williams og Kevin Pollak.

## Handling
George, en tidligere psykiatrisk pasient og patologisk løgner, blir løslatt fra sykehus. Han blir raskt forvekslet med millionær-arving Abe Fielding av en gruppe skuespillere ansatt av Rupert Dibbs - en skruppelløs forretningsmann. Rupert planlegger å drepe Fielding for å ta over kontroll over Fielding Brewery og hele familie-formuen. Eddie Dash, en svindler, blir snart venn med George. Han prøver først å kapitalisere på Georges feilaktige identitet, men blir presset av Rupert som ønsker å drepe George.

## Rolleliste
* Richard Pryor som Eddie Dash
* Gene Wilder som George
* Mercedes Ruehl som Elaine
* Stephen Lang som Rupert Dibbs
* Vanessa L. Williams som Gloria
* Vincent Schiavelli som en tannlege.
* Craig Richard Nelson som Walt
* Kevin Pollak som Phil

## Referanser


## Eksterne lenker
*
Harald Gullichsen (1920–2012)

**Harald Gullichsen** (født 8. oktober 1920, død 9. april 2012 i Fredrikstad) var  førsteamanuensis ved Romansk institutt, Universitetet i Oslo, fra 1966 til han gikk av med pensjon i 1989. Før dette var han lektor ved Handelsgymnaset i Fredrikstad fra 1948.

Gullichsen ble tildelt Kongens fortjenstmedalje i gull i 2006. 

## Referanser


## Eksterne lenker
* Om Harald Gullichsen hos unipub 
* Fylkesmannens begrunnelse ved tildeling av Kongens fortjenstmedalje i gull
* H.M.Kongens fortjenstmedalje i gull til Harald Gullichsen – demokraten.no
* Bilde fra mottagelse på Slottet for å takke for medalje
* Dødsannonse med fødselsdato
Irritabel tarm

**Irritabel tarm** (**IBS**) (av eng. *irritable bowel syndrome*) er et samlebegrep for udefinerte plager og lidelser i fordøyelseskanalen, som vanskelig lar seg diagnostisere nøyaktig. Det er altså ikke en definert sykdom, men et syndrom.

## Prevalens
Man regner med en prevalens på omkring  i befolkningen, men det finnes ikke eksakte tall. Mange oppsøker nemlig ikke lege med plagene sine. Noen følger den såkalte FODMAP (av *fermenterbare oligosakkarider, disakkarider, monosakkarider og polyoler*) dietten, som utelukker en del kortkjedede karbohydrater. Det er grunn til å tro at tarmen kan ha manglende evne til å prosessere denne typen karbohydrater, og at det kan være en del av årsaken til smertene. Ved å kutte ut en del matvarer fra kostholdet kan symptomene bli mer eller mindre borte for mange, men ikke alle.

## Symptomer
Nedenfor er noen vanlige symptomer, men på langt nær alle. Intensiteten kan variere med individet.

* Vekselvis diaré og/eller forstoppelse
* Luftsmerter og hyppig luftavgang
* Smerter og/eller ubehag i magen
* Endringer i avføringsmønsteret, både i hyppighet, form og utseende (slim forekommer hyppig)
* Plagene kan forverres av stress og angst, men dette er ikke årsaken. Mange kan likevel ha godt utbytte av kognitiv terapi 
* Ingen eller marginale funn ved lab-prøver

## Hodepine og IBS
Det er oppdaget at en variant av IBS (kanskje også Crohns sykdom og ulcerøs kolitt) kan ha sammenheng med migrene og tensjonshodepine. I begge tilfeller mistenkes *[[Nervus vagus]]*, den 10. av hjernenervene våre, å være forbindelsen mellom hjernen og fordøyelsessystemet. Mange med lidelsen IBS har også migrene eller tensjonshodepine, men det er først i senere år at man har oppdaget at disse lidelsene kan ha et felles nevrologisk opphav.

### Klasemage
Det er også oppdaget en spesielt smertefull variant som har fått kallenavnet «klasemage», som kan ha sammenheng med klasehodepine og andre trigeminal-autonome hodepiner. Dette er en meget sjelden variant av IBS med svært intense magesmerter, som følger av spasmer i tynntarmen. Lidelsen har også blitt kalt *intestinal hypermotilitessyndrom*. Når spasmene opptrer avsnøres tarmen, omtrent som under tarmslyng. Lidelsen har fått navnet *klasemage*, fordi den opptrer i klaser (klynger) og har sammenheng med hypothalamus (dag- og nattrytmene) gjennom *[[nervus vagus]]* (den tiende hjernenerven, som også kalles innvollsnerven og vagusnerven), på en lignende måte som klasehodepine.

## Referanser




## Eksterne lenker
* 
* Hva er irritabel tarm? – artikkel fra forskning.no 7.3.07
* Liste over FODMAP-matvarer – 22.12.15
* Irritabel tarm-syndrom (IBS) – brosjyre fra Helse Bergen 22.12.15
Den hellige Ånds kirke

**Den Hellige Ånds kirke** er en katolsk kirke som befinner seg i Jonas Lies gt 7 i Mosjøen på Helgeland i Nordland fylke. Kirken ble vigslet den 5. oktober 1997. Kirken er underlagt Tromsø katolske stift. Opprinnelig var den underlagt St. Eystein menighet, med sete i Bodø. Den 5. oktober 2003 ble den sete for Den hellige ånds menighet.

## Eksterne lenker
* Den katolske kirke: Mosjøen sogn
Vegen

***Vegen*** er en CD av Kim Rysstad utgitt på Heilo / Grappa i 2011 med medvirkning av Anders Engen, Knut Reiersrud og Trym Bjønnes. Den regnes til folkemusikksjangeren.

## Spor
# Sauen; tradisjonell musikk med tekst av Johannes Bakken; utøvere: Kim Rysstad, Anders Engen, Knut Reiersrud og Trym Bjønnes; 4:52
# Den Lange Taushet; musikk av Kim Rysstad, Trym Bjønnes og Tuva L. Syvertsen; tekst av Rudolf Nilsen og Trym Bjønnes; utøvere: Kim Rysstad, Anders Engen, Knut Reiersrud og Trym Bjønnes; 3:32
# Alt Som Før; musikk av Knut Reiersrud/tradisjonell; tekst av Morten Lorentzen; utøvere: Kim Rysstad, Anders Engen, Knut Reiersrud og Trym Bjønnes; 4:06
# Heming; tekst/musikk: trad.; utøvere: Kim Rysstad, Anders Engen, Knut Reiersrud og Trym Bjønnes; 3:10 
# Månesyster; tekst/musikk: Trym Bjønnes; utøvere: Kim Rysstad, Anne Grete Preus, Anders Engen, Knut Reiersrud og Trym Bjønnes; 2:55
# Aldri Aleine; tekst/musikk: Kim Rysstad; utøvere: Kim Rysstad; 3:44
# Vegen; tekst/musikk: Trym Bjønnes; utøvere: Kim Rysstad, Anders Engen, Knut Reiersrud og Trym Bjønnes; 3:22
# Adamsvisa; tekst/musikk: trad.; utøvere: Kim Rysstad, Anders Engen, Knut Reiersrud og Trym Bjønnes; 3:33
# Om; tekst; Morten Lorentzen; musikk: Anders Engen; utøvere: Kim Rysstad, Anders Engen, Knut Reiersrud og Trym Bjønnes; 5:08
# En Stjerneklar Aften; tekst/musikk: trad.; utøvere: Kim Rysstad, Anders Engen, Knut Reiersrud og Trym Bjønnes; 4:38

## Kilder
*Grappas online-butikk
La Flèche Wallonne 2012

**La Flèche Wallonne 2012** var den 76. utgaven av sykkelrittet La Flèche Wallonne. Det ble arrangert 18. april 2012.

## Resultater

## Eksterne lenker
*
Så vidunderleg

**«Så vidunderleg»** er en sang med tekst og musikk av Elin Nygård, som ble fremført av Kim André Rysstad under den første delfinalen i de norske forrundene av Melodi Grand Prix 2012 på Ørland, 21. januar 2012. Sangen gikk ikke videre til finalen.

Rysstad fremførte den i finalen i *[[Stjernekamp]]* 26. oktober 2019.

## Eksterne lenker
* Omtale på nrk.no: MGP på Ørland – melodi 2: Kim André Rysstad besøkt 18. april 2012
Sogn gruve

**Sogn gruve** er en tidligere gruve ved Sognsvann i Oslo.  Gruvedrift begynte i området mellom Vettakollen og Sognsvann, da prost Morten Krabbe i 1540 oppdaget at det var jernmalm (magnetitt) i området. Gruvene ble gravd ut bl. a. ved hjelp av fyrsetting, en metode som gjenspeiles i gruvens hvelvede tak. Ved fyrsetting varmes steinen opp til den blir sprø og ettergivende. 

Denne praksisen fortsatte fram til 1800-tallet, da man i større grad begynte med mer effektiv kruttsprengning. Gruvedriften fortsatte til 1854. Gruveanlegget er i god stand, i forhold til mange andre byggverk fra denne tiden. Igjen står selve gruven, et platå som ble brukt til hestevandring, noen mindre hus, samt enkelte stenfundamenter og mur.

## Galleri

Fil:Sogn Grube - sjakt 31.08.2014 13-26-02.JPG|Gruvesjakt 1
Fil:Sogn Grube - sjakt 31.08.2014 13-26-01.JPG|Gruvesjakt 2
Fil:Sogn Gruve - Oslo, Norway 2020-08-24 (03).jpg|Gruvens største sjakt sett innenfra


## Eksterne lenker
* 
*
Lubbock

**Lubbock** er en by og et fylkessete i Lubbock County i Texas. Byen ligger i den nordvestre delen av staten, i en region som er historisk kjent som Llano Estacado. I 2010 hadde Lubbock 229&nbsp;573 innbyggere, noe som gjør den til den 87. mest folkerike byen i USA og den 11. mest folkerike i Texas.

Byen er økonomisk senter for *Lubbock metropolitan area*, som i 2009 hadde en beregnet folkemengde på 276&nbsp;659. Det ligger tre universiteter i Lubbock: Lubbock Christian University, Texas Tech University og Texas Tech University Health Sciences Center.

Lubbocks kallenavn er «Hub City», noe som relaterer til byen som knutepunkt (hub) for økonomi, utdanning og helsevesen i regionen som kalles South Plains. Regionen er verdens største sammenhengende område med bomullsdyrking og er sterkt avhengig av irrigasjonsvann fra Ogallala Aquifer.

## Referanser


## Eksterne lenker
*
Groupe de recherche et improvisation musicales

**Groupe de recherche et improvisation musicales** (**GRIM**) er en konsertscene i og et kulturhus i Marseille. Huset bruktes som kombinert studio og konsertlokale. 

GRIM rommer produksjons- og visningslokaler for musikk fra et bredt spekter av kunstarter. I tillegg har GRIM egen flerbrukssal, kafé, musikkstudioer. Siden 1978 har GRIM arrangert konserter. Konserter har blitt arrangert på totalt 2 ulike scener med varierende størrelse. Det har bibliotek, kontorer og kafé i første etasje, saler i andre etasje. 

## Eksterne lenker
*
Blindt raseri

***Blindt raseri*** (orig.: Rampage) er en film fra 1987 regissert av William Friedkin. Den ble filmet i Stockton, California i 1986 og fikk landsdekkende amerikansk utgivelse i 1992.

Charles Reece (Alex McArthur) er en seriemorder som begår en rekke brutale lemlestelser-drap for å drikke blod som følge av paranoide vrangforestillinger.

Reece er snart fanget. Mesteparten av filmen dreier seg om rettssaken og aktor forsøker å få Reece funnet tilregnelig og gitt dødsstraff. Forsvarsadvokater, i mellomtiden, hevder at tiltalte ikke er skyldig på grunn av sinnssykdom.

Aktor, Anthony Fraser (Michael Biehn), tidligere mot dødsstraff, mens nå søker en slik straff for Reece's brutale forbrytelser etter å ha møtt offerets sørgende familie.

Til slutt blir Reece funnet tilregnelig og gitt dødsstraff, men Fraser's interne debatt om dødsstraff gjengis akademisk når Reece er funnet å være sinnssyk av en skanning av hjernen hans for mental sykdom.

## Skuespillere
* Michael Biehn som Anthony Fraser
* Alex McArthur som Charles Reece
* Nicholas Campbell som Albert Morse
* Deborah Van Valkenburgh som Kate Fraser
* John Harkins som Dr. Keddie
* Art LaFleur som Mel Sanderson
* Billy Greenbush som Judge McKinsey
* Royce D. Applegate som Gene Tippetts
* Grace Zabriskie som Naomi Reece
* Carlos Palomino som Nestode
* Roy London som Dr. Paul Rudin
* Donald Hotton som Dr. Leon Gables
* Andy Romano som Spencer Whaley
* Patrick Cronin som Harry Bellenger
* Whitby Hertford som Andrew Tippetts

## Referanser


## Eksterne lenker
*
Mamadou Tandja

**Mamadou Tandja** (født 1938 i Maïné-Soroa i Niger i Fransk Vest-Afrika, død 24. november 2020 i
Niamey) var en nigersk offiser og politiker for Mouvement National pour la Société du Développement-Nassara som var landets president fra 1999 til 2010. Han var partileder fra 1991 til 1999, og stilte som MNSDs presidentkandidat i 1993 og 1996, men tapte disse valgene, før han vant valget i 1999. Mens han var Nigers president, var han også Den vestafrikanske økonomiske og monetære unions formann fra 2005 til 2007. 

Mamadou var blandet fulani og kanuri og var dermed Nigers første president som ikke var etnisk hausa eller djerma.

Etter en grunnlovskrise i 2009, forårsaket av Mamadous forsøk på å holde stillingen lengre enn grunnloven tillot, ble han styrtet i et statskupp i 2010.

## Referanser
Ulrik Berglann

**Ulrik Reinaldo Berglann** (født 31. mai 1992) er en norsk fotballspiller.

23. oktober 2011 fikk han sin debut for Bodø/Glimt borte mot Kongsvinger. De tapte kampen 2-0.

Han er kjent som en lynving og opplegger, og hadde i sesongen 2012/2013 flest målgivende pasninger i Adeccoligaen; 11.

På to år avanserte han fra 4. divisjon med Nesna IL til å være klar for Tippeligaen i sesongen 2013/2014.

I februar 2016 signerte han kontrakt for 1. div. klubben Jerv i Grimstad, og forlenget kontrakten i oktober 2017.

Pr 20. februar 2018 har Berglann spilt 68 kamper og scoret 8 mål for FK Jerv.

## Referanser


## Eksterne lenker
*
Byskogen skole (Larvik)

**Byskogen skole** var en barneskole nær sentrum i Larvik. Den ble grunnlagt i 1968 og nedlagt i 2014.

## Referanser
Hedrum ungdomsskole

**Hedrum ungdomsskole** er en ungdomsskole to km fra Larvik sentrum i Larvik kommune. Skolen blir populært kalt V7, etter gateadressen.
Frostvedt skole

**Frostvedt skole** er en tidligere barneskole på Frostvedt i Larvik. Den er nabo til Frøy skole, og de to skolene deler gymsal og svømmehall. Frostvedt skole ble lagt ned da Fagerli skole sto ferdig desember 2016.

## Referanser
De tøffeste gutta

***De tøffeste gutta*** er en norsk barnefilm fra 2013 regissert av Christian Lo. Handlingen bygger på boka *De tøffeste gutta* skrevet av Arne Svingen og utgitt første gang i 2003. I hovedrollene som Modulf og Lise finner vi Sondre B. Henriksen og Regine Stokkevåg Eide. Ellers medvirker Anders Baasmo Christiansen, Cecilie Mosli, Hallvard Holmen og Ingjerd Egeberg.

## Handling
*De tøffeste gutta* er en actionfylt komedie om 11-årige Modulf som tror han er en slags superhelt. Hver dag blir han plaget av de tøffeste gutta på skolen, og det er helt greit for da slipper jo de andre barna å bli mobbet. En dag begynner Lise i klassen. Hun er ikke enig i Modulf sine ideer. Lise blander seg inn, erter på seg tøffingene og skaper kaos.

## Om filmen
De tøffeste gutta ble vist for første den 23. april 2013 da den var åpningsfilmen ved Kristiansand Internasjonale Barnefilmfestival. Filmen ble den store prisvinneren under festivalen med både publikumsprisen og "Ung filmskaper", tildelt regissør Christian Lo og produsent Trine Aadalen Lo.

Den ble ingen publikumssuksess og ble bare sett av knapt 50 000 på kino. Noe som plassere den på en 66.-plass over de mest besøkte filmene på norske kinoer i 2013.

## Referanser


## Eksterne lenker
*
Provinsen Pommern (1653–1815)

**Provinsen Pommern (1653–1815)** var en provins i Brandenburg-Preussen, seinere Kongeriket Preussen. Etter trettiårskrigen bestod provinsen av Hinterpommern. Seinere ble Lauenburg og Bütow Land, Draheim og Svensk Pommern sør for elven Peene lagt til provinsen. Provinsen ble etterfulgt av Provinsen Pommern i 1815.

## Litteratur
* Werner Buchholz, Pommern, Siedler, 1999, ISBN 3886802728.
Chiliquín (distrikt)

**Chiliquín** er et distrikt i provinsen Chachapoyas i regionen Amazonas i Peru. Distriktet grenser til distriktet Asunción i nordøst, til distriktet Quinjalca i øst, til distriktet Sonche i sørøst og til provinsen Bongará i vest. Distriktets nasjonale statistikkode er 010105 og hovedstaden er Chiliquín.

Distriktet ble opprettet den 5. mai 1920.

## Landsbyer i distriktet Chiliquín

## Referanser


## Eksterne lenker
* Censos Nacionales: XI de Población y VI de Vivienda 2007.
Lamprospilus

***Lamprospilus*** er en artsrik slekt av glansvinger som tilhører underfamilien stjertvinger (Theclinae).

## Utseende
Små stjertvinger (vingespenn ca. 25 millimeter) med to små stjerter på bakvingen. Oversiden er skinnenede blå med smalt mørke ytterkanter hos hannene, mer brunlig hos hunnene, men også der med blå metalliske skjell i alle fall i midten. Undersiden er brunlig, gjerne kontrastrikt tegnet i gulhvitt, brunt og svart.

## Utbredelse
Disse artene lever i Mellom- og Sør-Amerika.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Eumaeini Doubleday, 1847
******* **''Lamprospilus''-gruppen** – Neotropisk
******** slekten *Lamprospilus* Geyer, 1832
********* *[[Lamprospilus albolineata]]* (Lathy, 1936)
********* *[[Lamprospilus argentinensis]]* (Johnson & Kroenlein, 1993)
********* *[[Lamprospilus arza]]* (Hewitson, 1874)
********* *[[Lamprospilus aunus]]* (Cramer, 1775)
********* *[[Lamprospilus badaca]]* (Hewitson, 1868)
********* *[[Lamprospilus calatia]]* (Hewitson, 1873)
********* *[[Lamprospilus canacha]]* (Hewitson, 1877)
********* *[[Lamprospilus clarissa]]* (Draudt, 1920)
********* *[[Lamprospilus coelicolor]]* (Butler & Druce, 1872)
********* *[[Lamprospilus collucia]]* (Hewitson, 1877)
********* *[[Lamprospilus decorata]]* Lathy, 1926
********* *[[Lamprospilus draudti]]* Lathy, 1932
********* *[[Lamprospilus genius]]* Geyer, 1832
********* *[[Lamprospilus japola]]* (Jones, 1912)
********* *[[Lamprospilus lanckena]]* (Schaus, 1902)
********* *[[Lamprospilus netesca]]* (Draudt, 1920) – usikker plassering
********* *[[Lamprospilus nicetus]]* (C. & R.Felder, 1865)
********* *[[Lamprospilus nubilum]]* (Druce, 1907)
********* *[[Lamprospilus orcidia]]* (Hewitson, 1874)
********* *[[Lamprospilus paralus]]* (Godman & Salvin, 1887)
********* *[[Lamprospilus picentia]]* (Hewitson, 1868)
********* *[[Lamprospilus quadramacula]]* (Austin & Johnson, 1997)
********* *[[Lamprospilus sethon]]* (Godman & Salvin, 1887)
********* *[[Lamprospilus taminella]]* (Schaus, 1902)
********* *[[Lamprospilus tarpa]]* (Godman & Salvin, 1887)
********* *[[Lamprospilus tucumanensis]]* (Johnson & Kroenlein, 1993)
********* *Lamprospilus* spp. – 15 ubeskrevne arter

## Litteratur
* Butterflies of America – *Lamprospilus collucia* http://butterfliesofamerica.com/lamprospilus_collucia.htm 

## Eksterne lenker
* 
* Brower, Andrew V. Z. 2007. [''Lamprospilus'' i The Tree of Life Web Project, http://tolweb.org/ http://tolweb.org 
* www.funet.fi – ''Lamprospilus''
Beaver

**Beaver** er en by i og fylkesete i Beaver County i Utah. I 2010 hadde byen  innbyggere.

## Referanser


## Eksterne lenker
* 
*  Innbyggertall 2010 - 2019 – United States Census Bureau
Blue Slide Park

***Blue Side Park*** er Mac Millers første studioalbum, utgitt i november 2011.  Tidligere hadde Miller utgitt EP-er som *K.I.D.S.* og *High Life*. Til tross for dårlig kritikk i flere kjente amerikanske magasiner, solgte albumet til førsteplass på Billboard 200 den førsta uka det var i salg. Det ble da solgt 145&nbsp;000 kopier, og i mars var over 300&nbsp;000 solgt. 

De mest kjente låtene er «Frick Park Market» og «Smile Back».

## Referanser


## Eksterne lenker
*
Kringvern

**Kringvern** betegner en militær forsvarsstilling som er organisert slik at den kan møte angrep fra alle kanter. De engelske begrepene for det samme er «all-around defense» og «perimeter defense».

Kringvernet skal dekke sin egen avdelings posisjon,  og hver soldat er tildelt en forsvarsposisjon med angitt skuddsektor. I tillegg kan det stasjoneres utkikksposter. Hvis flere enheter opererer i samme område, blir det også viktig at skytingen ikke rammer egne styrker. Dette løses gjerne på overordnet plan ved at hver avdeling tildeles en egen vaktsektor.

Det er ikke uvanlig ved leirslagning at det graves skyttergroper, slik at soldatene er bedre dekket mot fiendtlig skyts. Et vanlig pausescenario ved korte stopp i felt er et infanterilag samlet på huk med lagfører i midten og gevær pekende i alle kompassretninger.

## Referanser


## Eksterne lenker
* «Military terms» (PDF)
Get Yer Yo-Yo’s Out! The Backstreet Girls Live

***Get Yer Yo-Yo's Out!*** er et konsertalbum med det norske boogierock-bandet Backstreet Girls, utgitt i 1993.

Plata ble innspilt på Sentrum Scene i Oslo 11. desember 1992, og utgitt på Revolution Records i 1993.

I 2024 kom en nyutgivelse som LP i regi av Norske Albumklassikere. Versjonen kom i et begrenset opplag på 250 eksemplarer, i form av en rød LP og en ensidig gjennomsiktig blå LP, i svarte, polylaminerte inneromslag og utbrettbart omslag (gatefold jacket). Inkludert var også et nummerert kort med et bandfoto, som en bekreftelse på at kjøperen var en del av folkefinaniseringen av albumet i serien «Norske Albumklassikere på LP».

## Sporliste
#«Hard Work» (Baarli / Hillborg)
#«Bondage Boogie» (Baarli / Müller)
#«Circles» (Baarli / Hillborg)
#«Sexual» (Matheson)
#«Crazy John Gang» (Baarli)
#«Boys Don't Go» (Baarli / Müller)
#«Blackbird» (Baarli / Hillborg)
#«Walking Downtown» (Baarli / Müller)
#«Any Minute Now» (Baarli / Hillborg)
#«London» også utgitt på singel i 1992 (Baarli / Hillborg)
#«Left Hook» (Baarli)
#«Gimme Just A Second» (Baarli / Müller)

## Medvirkende
### Backstreet Girls
*Hans Petter Baarli – gitar
*Bjørn Terje Baarli – trommer
*Pål Kristensen – bassgitar
*Olle Hillborg – vokal, munnspill
### Øvrige
* Jan Roberg – tekniker, miksing
* Ingar Helgesen – tekniker, miksing
* Giert Clausen – remastring, 2024-utgaven
*Stein Ramberg – rytmegitar, gjesteartist

## Referanser
Paal Tarjei Aasheim

**Paal Tarjei Aasheim** (født 1965) er en norsk reklamemann, programleder og tekstforfatter. 

Han er blant annet kjent som programleder i sjekkeprogrammet *[[Casanova (norsk TV-program)|Casanova]]* som gikk på TV 2 fra 1992 til 1994, og som programleder i *[[Gullfisken]]* i ti år. Han har også vært programleder i NRK og TV3.

Aasheim var kreativ leder i JBR. Han startet i JBR i 1997. Selskapet skiftet senere navn til McCann, hvor han var til 2018. Han var med å starte reklamebyrået Maverix i 2018 hvor han er en av partnerne. Han har også sittet i styret for Kreativt Forum og den digitale bransjeorganisasjonen INMA.

## Filmografi
* 1992 &ndash; U, Tarjei, 12 episoder.
* 1993 &ndash; Casanova, programleder.
* 2000 &ndash; Glem ikke tannbørsten, programleder.

## Referanser




## Eksterne lenker
*
Copper Box

**Copper Box** er en idrettshall i London som ble bygget for å huse de innledende rundene i håndball og moderne femakamp (fekting) ved OL i London i 2012, samt goalball under Paralympiske sommerleker 2012.

Hallen ble utgangspunktet kalt *Handball Arena*, men ble omdøpt fordi det også skal arrangeres andre grener her. Hallen fikk sitt nåværende navn fordi den er kledd med 3&nbsp;000 m² kobber (hvorav det meste er gjenbruk), og sto ferdig mai 2011.

Etter lekene skal hallen benyttes som flerbrukshall for lokalområdet. Den kan blant annet brukes til basketball, håndball, badminton, boksing, kampsport, bordtennis, rullestolrugby og volleyball.

## Referanser


## Eksterne lenker
* 
* Om hallen på OLs hjemmeside
Alimentation Couche-Tard

**Alimentation Couche-Tard Inc.**, eller bare **Couche-Tard**, er et av verdens største selskaper innen drift av bensinstasjoner og storkiosker, med rundt  salgssteder fordelt på Canada, USA, Mexico, Japan, Kina, Indonesia, Guam og Europa.

Selskapet opererer med salgssteder under navnet Couche-Tard, men også under merkenavnene Mac's, Circle K og On the Run.

Selskapets logo er en rød antropomorfisk blunkende nattugle, *couche-tard* på fransk.

## Statoil
18. april 2012 ble det kjent at Couche-Tard ønsket å etablere seg i Europa gjennom kjøp av Statoils datterselskap, Statoil Fuel & Retail for 15,9 milliarder kroner. Couche-Tard er etter oppkjøpet den største eier av bensinstasjoner i Skandinavia og solid etablert i Nord-Europa.

## Referanser


## Eksterne lenker
* 
* Alimentation Couche-Tard offisiell nettside
Universitetet i Palermo

**Universitetet i Palermo** () er et universitet beliggende i Palermo, Italia, grunnlagt i 1806. Universitetet er organisert i tolv fakulteter.

## Organisering
De tolv fakultetene som universitetet er delt inn i er:

* Fakultetet for landbruk
* Fakultetet for arkitektur
* Fakultetet for kunstart og humaniora
* Fakultetet for samfunnsøkonomi
* Fakultetet for utdannelse
* Fakultetet for ingeniørvitenskap
* Fakultetet for rettsvitenskap
* Fakultetet for matematikk, fysiologi og naturvitenskap
* Fakultetet for medisin
* Fakultetet for fysikk
* Fakultetet for farmasi
* Fakultetet for statsvitenskap

## Eksterne lenker
* 
*